Diari Oficial de la Generalitat Valenciana


Sumari del DOGV 3567, del 24-08-1999 (1999/7547)

DECRET 123/1999, de 16 d'agost, del Govern Valencià, pel qual s'aprova l'adscripció del centre privat d'ensenyaments superiors Centre Mediterrani d'Estudis Universitaris de Ciència i Tecnologia (MUST) a la Universitat Politècnica de València.
--------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/08/16/123/dof/vci/html**

### Dades del document

Número de DOGV
:   3567

Data del DOGV
:   24-08-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/7547


Data del document
:   16-08-1999

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

 Descriptors 

:   * centre d'ensenyament
    * ensenyament privat
    * legislació
    * universitat

DECRET 123/1999, de 16 d'agost, del Govern Valencià, pel qual s'aprova l'adscripció del centre privat d'ensenyaments superiors Centre Mediterrani d'Estudis Universitaris de Ciència i Tecnologia (MUST) a la Universitat Politècnica de València. [1999/X7547]
  
La Universitat Politècnica de València, ha tramitat l'expedient pel qual se sol·licita l'aprovació de l'adscripció del centre privat d'ensenyaments superiors Centre Mediterrani d'Estudis Universitaris de Ciència i Tecnologia (MUST), titularitat de la Fundació Internacional Mediterrània.
  
La proposta ha sigut formulada pel Consell Social de la Universitat Politècnica de València, i consta en l'expedient el preceptiu informe del Consell d'Universitats. D'esta manera, ha conegut la proposta d'adscripció el Consell Interuniversitari de la Comunitat Valenciana.
  
Per tot això, d'acord amb l'article 58 de la Llei 11/1983, de 25 d'agost, de Reforma Universitària, i l'article 16 del Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, a proposta del conseller de Cultura, Educació i Ciència i després de la deliberació del Govern Valencià, en la reunió que tingué lloc el dia 16 d'agost de 1999,
  
DECRETE
  
Article 1
  
Autoritzar l'adscripció a la Universitat Politècnica de València del centre privat d'ensenyaments superiors Centre Mediterrani d'Estudis Universitaris de Ciència i Tecnologia (MUST), situat en l'avinguda dels Tarongers, s/n de València.
  
L'esmentat centre impartirà els ensenyaments que conduiran a obtenir els títols oficials de Diplomat en Ciències Empresarials, Enginyer Tècnic Industrial especialitat en Electrònica, Enginyer Tècnic en Informàtica de Gestió i Enginyer Tècnic en Informàtica de Sistemes.
  
Article 2
  
El centre adscrit es regirà per les normes a les quals fa referència l'article 6 de la Llei Orgànica 11/1983, de 25 d'agost, de Reforma Universitària, pel conveni d'adscripció i per les pròpies normes d'organització i funcionament, que s'atendran al que assenyala la lletra a) de l'article 11.a) del Reial Decret 557/1991, de 12 d'abril.
  
Article 3
  
El conseller de Cultura, Educació i Ciència autoritzarà la posada en funcionament del centre adscrit a què fa referència est decret, prèvia comprovació que s'han acomplit els compromisos adquirits per part de l'entitat titular i que han sigut homologats pel Govern el títols oficials que expedirà el centre, d'acord amb el que establix el Reial Decret 1.496/1987, de 6 de novembre, sobre obtenció, expedició i homologació de títols universitaris.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per dictar les disposicions necessàries per al compliment i l'execució del que disposa el present decret.
  
Segona
  
Est decret entrarà en vigor l'endemà de la publicació en el Diari Oficial de la Generalitat Valenciana.
  
València, 16 d'agost de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI